google/wiki40b huggingface dataset:
Mumbai havn

Mumbai havn er en havn som ligger midt på vestkysten av India. Havnen ligger på naturlig dypt vann i Mumbai, Maharashtra. Havnen er spredt over et område på 400 kvadratkilometer (150 mi²) og er beskyttet av fastlandet, Konkan i øst og nord og i vest av øya og byen Mumbai. havnen åpner i sør mot Det arabiske hav.
Havnen er administrert av Mumbai Port Trust (MbPT), et selvstendig aksjeselskap som er heleid av den indiske regjering. Havnen brukes primært for bulkbåter, mens det meste av containertrafikken er rettet mot Nhava Sheva, en havn på den andre siden av bukten.

Historie

Mumbai havn har vært brukt av skip og båter i århundrer. Den ble brukt av Marathanes marine, samt de britiske og portugisiske regjeringerers flåter i koloni-tiden.
Den første av dagens kaianlegg i Mumbai ble bygget i 1870-årene. Bombay Port Trust (BPT) ble etablert som et aksjeselskap 26. juni 1873.
Havnens modernisering ble foretatt av et aksjeselskap, ledet av Sir John Wolfe-Barry og Lt Col Arthur John Barry som felles rådgivende ingeniører til Bombay Port Trust på slutten av det nittende århundre.
Fra etableringen har havnen vært inngangsporten til India, og var en betydelig støttespiller i framveksten av Mumbai som Indias kommersielle hovedstad. Havnen og selskapet fikk sitt nåværende navn i 1990-årene.
Over flere tiår gjennomgikk havnen en enorm ekspansjon, med bygging av nye kaiplasser og øket kapasitet til å kunne håndtere mer last. Imidlertid ble Mumbais befolkningsvekst en hemsko for havnens vekst på 1970-tallet. Dette førte til etableringen av Nhava Sheva - den nye haven tvers over Mumbai-bukten i Navi Mumbai på fastlandet i Konkani. Nhava Sheva begynte sin virksomhet i 1989, og det meste av containertrafikken går gjennom Nhava Sheva.

Fasiliteter, kaianlegg

Mumbai Port har tre anlegg med kaiplasser i egne dokker. Prince's Dock ble bygget i 1880. I 2008, har den åtte kai plasser med en minimum dybde på 6,4 meter (21 ft). Victoria Dock som ble bygget i 1891 hadde 14 kaiplasser i 2008 med en minimumsdybde på 6,7 meter (22 ft) og Indira Dock, bygget i 1914 hadde 21 kaiplasser, med en minste dybde på 7,0 meter (23,0 ft). Prince's Dock og Victoria Dock er begge tidevanns-dokk, hvor skip går inn i og ut av dokken ved høyvann. Indira Dock har en sluse slik at fartøy kan komme eller gå når som helst.
Havnen har fire brygger på Jawahar Dweep, en øy i havnen, for håndtering av råolje og petroleumsprodukter. Disse kaiene har en dybde på 12,2 meter (40 ft). Flytende kjemikalier håndteres fra en brygge på Pirpau.
På Ballard Pier er det en passasjerterminal med immigrasjonsmymdigheter og for klarering av mannskap og passasjerer på cruiseskip.
Havnen har i alt 63 fortøyningsplasser. Los er påkrevet for alle fartøy over 100 tonn netto.
Carl Ferdinand Degen

Matematiske bidrag

Degen arbeidet over et vidt spektrum av datidens moderne matematikk. Det meste gjaldt forskjellige problem innen tallteori, men han skrev også arbeid som omhandlet geometriske og mekaniske problemstillinger.
Bjarne Lindstrøm

Diplomatisk karriere

Lindstrøm begynte som assistent og bud i administrasjonsavdelingen i Utenriksdepartementet i 1962. I tiden 1968 til 1970 var han attaché ved Norges ambassade til Nigeria i Lagos. Fra 1970 til 1973 arbeidet han med handelspolitiske spørsmål i Utenriksdepartementet. I tiden 1973 til 1975 var han ambassadesekretær ved ambassaden i Budapest, deretter ved Norges faste delegasjon til FN i New York. Han var byråsjef for FN-kontoret i UD fra 1983 til 1986. Fra 1986 til 1990 var han generalkonsul i Sør-Afrika. Han var ekspedisjonssjef og sjef for UDs admnistrative avdeling fra 1993 til 1996. Lindstrøm var departementets høyeste embetsmann, utenriksråd, i tiden 1996 til 2005. I 2005 til 2010 var han Norges ambassadør i London.
I forbindelse med tsunamikatastrofen i Sørøst-Asia julen 2004 ble Utenriksdepartementet sterkt kritisert av det nedsatte Reinås-utvalget for manglende beredskapsplaner og retningslinjer for håndtering av situasjonen. Utvalget mente at hovedansvaret for denne svikten i første rekke lå hos ledelsen i Utenriksdepartementet.

Utmerkelser

Lindstrøm er innehaver av storkors (første klasse) av den estiske Terra Mariana-korsets orden. I 1997 ble han utnevnt til storkors av Den islandske falkeorden. Han ble i 1996 utnevnt til kommandør med stjerne av St. Olavs Orden og i 2001 til kommandør med stjerne av Den Kongelige Norske Fortjenstorden, ved begge anledninger «for embetsfortjeneste».
Svømming under Middelhavslekene 2013

Svømmeøvelsene under Middelhavslekene 2013 i Mersin fant sted mellom 21. juni og 25. juni i Mersin Olympic Swimming Pool.
Utøverne konkurrerte i 38 øvelser og 2 paralympiske øvelser.
Naksjon

Naksjon er i Bibelen navnet på en person av Juda stamme, som ble stamfar til David. Han var sønn av Amminadab.
Naksjon var høvding for Juda stamme. (4. Mosebok 1:7) Han ble far til Salmon, som ble gift med Rahab. Ifølge jødisk tradisjon var han den første som turte å gå på det delte Rødehavet under kryssingen av Rødehavet som en del av Exodus.
Kosovos geografi

Topografi

Mye av Kosovo er fjellkledd. Fjellene Šar Planina ligger i sør og sørøst ved grensen til Nord-Makedonia. Dette er et av de mest populære turistområdene i Kosovo med flere skisteder og Brezovica og Prevalac som de største turistbyene. Det høyeste fjellet i Kosovo er Đeravica på 2 656 meter over havet som ligger i sørvest på grensen til Montenegro og Albania. 
Fjellet Kopaonik ligger i nord. Den sentrale regionen Drenica, Carraleven og den østlige delen av Kosovo, kalt Golak, er stort sett åslendte.
Et av Kosovos mest fremtredende geologiske trekk er Rugovakløften. Den seks km lange kløften langs grensen mot Montenegro ble gravd ut av Mbushtriaelven. Kløften ble erklært et beskyttet nasjonalmonument i 1988 og vil bli inkludert i den foreslåtte nasjonalparken Bjeshket e Nemuna/Prokletije.
Det er to store sletter i Kosovo. Metohija ligger vest i Kosovo, og Kosovosletta ligger i øst.

Elver og innsjøer

Det er flere store elver og innsjøer i Kosovo. De største elvene er Beli Drim (Hvite Drin), som munner ut i Adriaterhavet, sideelven dens Erenik, Sitnica, Morava i Golak-området og Ibar i nord. De største innsjøene er Gazivoda (380 millioner m³) i nordvest, Radonic (113 millioner m³) i sørvest, Batlava (40 millioner m³) og Badovac (26 millioner m³) i nordøst.
Meitnerium

Egenskaper

Meitnerium er et radioaktivt transisjonsmetall. Siden mindre enn 10 atomer har vært fremstilt, vites svært lite om de kjemiske og fysiske egenskapene. Det antas å være et sølvgrått fast stoff ved romtemperatur.

Isotoper

Hittil er 7 isotoper kjent eller beregnet, og alle er svært ustabile (og dermed radioaktive). De mest stabile er beregnet til å være: ²⁷⁹Mt med halveringstid 6 minutter, ²⁶⁵Mt med halveringstid 2 minutter, ²⁷³Mt med halveringstid 20 sekunder, ²⁷²Mt med halveringstid 10 sekunder, og ²⁷¹Mt med halveringstid 5 sekunder. De resterende isotopene har halveringstider kortere enn 1 sekund.
CAS-nummer: 54038-01-6

Forekomst

Meitnerium forekommer ikke naturlig, men fremstilles kunstig i laboratorier.

Anvendelse

Meitnerium har ingen anvendelse, bortsett fra i forskningssammenheng.
Komiyandra

Utseende

Små til middelsstore, lange og slanke, kortbeinte, blanke, oftest svarte trebukker. Antennene er nokså korte.

Utbredelse

Slekten er utbredt i Sørøst-Asia.
Sigvald Skavlan

Familie og utdanning

Skavlan var sønn av Gerhardine Pauline Bergh og stortingsmann, presten Aage Schavland. Aage Schavlands barn endret skrivemåten til «Skavlan». Gjennom søsteren Anne Kristine var han svoger av Ludvig Daae (1829–1893) på Solnør. Skavlan ble født på prestegården i Stranda, men vokste mest opp i Herøy etter at faren ble sokneprest der i 1844. Da faren ble stortingsmann i 1848 tok han Sigvald og broren Olaf med til Christiania. I 1850 ble Olaf og Sigvald sendt til Bergen på skole hvor Sigvald tok artium i 1858.
Skavlan studerte teologi i Kristiania til 1864.
Han var gift med Hilda Egidia Egidius, de fikk sønnen Aage som døde 6 år gammel. Han var gift andre gang med Cecilia Catherina Larsen (ingen barn).

Virke

Han begynte som sjømannsprest i Antwerpen i 1865. Skavlan var en av de tre første sjømannsprestene etter at Sjømannsmisjonen ble stiftet i 1865. I Antwerpen holdt han gudstjenester og fikk samlet en menighet av 21 nordmenn i byen. Det var han fram til han begynte som lærer ved Trondhjems Døvstummeinstitut i 1869. På denne tiden fikk han stipend for å studere slike institusjoner i andre land. I 1872 ble han forstander med denne skolen, og skrev instituttets historie ved femtiårsjubileet i 1875. I denne boken er også avhandlingen «Tegnsprog», som ligger foran tidens tanker om tegnspråk. Han ble prest igjen i 1877, da på Askøy der han både var sogneprest og prost, før han i 1887 kom til Vår Frue kirke i Trondheim, der han var fram til han gikk av med pensjon.
Skavlan jobbet mye med døve, og hadde jevnlige gudstjenester for gruppen og deltok i foreningslivet for døve. Han skal ha vært svært god i tegnspråk. I 1910 ble han det første æresmedlemmet i Døvstumforeningen i Trondhjem.
Som prest ivret han for ungdomsarbeid noe som resulterte i stiftelsen av Trondhjems Ynglingeforening, en forening han også ble æresmedlem av. Han var også en ettertraktet taler som skal ha hatt et poetisk språk.
Som salmedikter blir han kanskje husket best for salmen «Å, fikk jeg kun være den minste kvist» som står i Norsk Salmebok og Norsk salmebok 2013. Han skrev også andre sanger, mest kjent kanskje «Sangerhilsen», og han skrev kantater for ulike begivenheter som Røros kobberverks 250-årsjubileum, Trondheims 900-årsjubileum og kong Haakon VIIs og dronning Mauds kroning. Han publiserte en rekke bøker, musikk og sangsamlinger.
I 1872 ble Skavlan medlem av Det Kongelige Norske Videnskabers Selskab og han ble i 1897 utnevnt til ridder av 1. klasse av St. Olavs Orden for fortjenestefull embetsvirksomhet.
Forty Licks

Sporliste

Alle sanger er skrevet av Mick Jagger og Keith Richards, med mindre annet er oppgitt.
Livingstonemedaljen

Livingstonemedaljen er en pris som utdeles av Geografiske selskapet i Edinburgh til en person eller institusjon som gjort en stor innsats for allmennheten og der geografi har hatt en viktig rolle. Prisen ble innstiftet til minne om David Livingstone i begynnelsen av 1900-tallet. Prisen har blitt delt ut hvert år siden 1901, med unntak av 2003 og 2005.
Crysis Warhead

Handling

Crysis Warhead foregår som det originale Crysis på en øy øst for Filippinene. I enspillerkampanjen spiller du som SAS Delta Force operatør Sergeant Michael Sykes, som har kodenavnet, Psycho. Handlingen er parallell med Crysis.
Kapp Valdivia

Kapp Valdivia er et nes på den norske Bouvetøya i Sør-Atlanteren. Det utgjør øyas nordligste punkt, og befinner seg mellom Victoria Terrasse i øst og Morgenstiernekysten i vest. Like nord for neset ligger den lille holmen Gjest Baardsenstøtta, som er Bovetøyas nordligste punkt på land. Avstanden til Norge er ca 12.460 km.
Strauman Idrettslag

Historie

Idrettslaget ble stiftet i 1959 med intiativtaker Tormod Fjellvoll som første styreleder. Selv om det ble påbegynt arbeid med en fotballøkke ved skolen i Sydal allerede i 1962, var det ikke baneforhold for å drive organisert fotball. Fra 1959 til 1972 dominerte derfor skiidretten i idrettslaget. Fra 1972 til 1977 var laget omtrent inaktivt. Konrad Magnussen sørget for å betale kontingent hvert år så klubben ikke ble slettet.

Fotballaget

I 1977 tok Arne Albertsen tak og begynte arbeidet med å få igang ordentlig fotballsatsing. Det ble for første gang organisert jevnlige fotballtreninger på løkka ved skolen og klubben opp lån for å få utvidet banen til full størrelse. I 1979 ble Strauman medlem av Norges Fotballforbund og startet med miniputte og guttelag. I 1981 silte klubben for første gang A-lag i 6. divisjon. Arne Albertsen trente A-laget og ulike juniorlag samtidig som han organiserte dugnader og bygget klubben ut over 1980-tallet.
Med spillere hovedsakelig fra egene juniorlag og noen hjemflyttende spillere fra lag om Svolvær IL og Kabelvåg IL gjorde laget seg stadig mer gjeldende utover 1980-tallet. I 1986 vant Strauman sin avdeling i 6. divisjon, men tapte kvalifiseringskampene og rykket ikke opp. Etter en middelmådig 1987-sesong ble opprykket sikret i 1988 med andreplass i serien og seier i kvalifiseringskampene. I 1989 ble kampen mellom Bø og Strauman i 5. divisjon valgt ut som «Århundrets kamp» av Verdens Gang, siden det var en kamp mellom to naboer og en kamp mellom Lofoten og Vesterålen. VG trykket opp et eget bilag til kampen, satte opp to busser med Strauman-supportere, organiserte med fiskerne at de tok med folk til Bø ifm kampen, trykket opp egne billetter og lagde et stort opplegg rundt kampen. Blant annet ankom matchballen kampen med fallskjerm og det var verdensrekordforsøk på lengdespark dødball i pausen. Strauman vant kampen 3-0.
Utover 1990-tallet førte synkende folketall og ungdomskull til nedgang i aktiviteten i idrettslaget. Det førte til at Strauman etterhvert ble avhengig av spillere fra andre bygder for å stille lag. På slutten av 1990-tallet inngikk Strauman IL en avtale med FK Lofoten som ga straumanspillerne mulighet til å prøve seg hos FK Lofoten, og spilletid i Strauman for FK Lofotens talenter. Siste sesongen til Strauman IL fungerte laget som FK Lofoten 3 og spilte ikke lengre hjemmekampene i Strauman. A-laget ble lagt ned, men gjenoppsto tre sesonger fra 2002 til 2004 i 4. divisjon.
2013-sesongen vil være første gang siden 2004-sesongen Strauman IL stiller A-lag og skal spille i 5. divisjon. Laget har i tillegg flere aldersbestemte lag.
Brutus trojaneren

Brutus trojaneren (også Brutus av britene, på walisisk Bryttys) var den mytiske grunnleggeren av det britiske kongeriket. Ifølge Geoffrey av Monmouth var han sønnesønn av Aineias, som flyktet fra Troja da grekerne ødela byen. Alle opplysninger om ham er av mytisk karakter.
Han ble født i Italia, og flyktet derfra etter å ha drept sin far Silvius ved et uhell. Han dro først til Hellas, der han satte fri en del trojanske slaver. Disse ledet han ut av Hellas, og på vandringen fikk han en visjon om at han skulle opprette et kongerike i et land hvor det bodde kjemper. Etter å ha ukjempet flere slag nær dagens Tours i Frankrike slo han seg ned i Britannia, hvor han sammen med sin følgesvenn Korineus drepte kjempene som bodde der. Han grunnla så byen Ny Troja (Troia Nova), som senere ble London. En mer sannsynlig forklaring på et tidlig navn på London er at den fikk navn etter trinovantene, en keltisk stamme som bodde i området.
Han hersket i 23 år, og fikk tre sønner med sin hustro Ignoge: Locrinus, Kamber og Albanactus. Etter hans død delte de riket mellom seg; Locrinus regnes som hans arvtager som konge av britene.
Geoffrey daterer hans død til samme tid som Eli var prest i Judea, Paktens ark ble tatt av filisterne, Hektors sønner hersket i Troja og Aineias styrte Alba Longa i Italia. Han hevder også at Britannia har navn etter Brutus.
Det finnes ikke noe historisk eller arkeologisk belegg for denne historien, og den regnes normalt som fiksjon fra middelalderen, skrevet for å gi en ærverdig bakgrunn til en eller flere walisiske kongefamilier. Geoffrey plasserer også Brutus i den trojanske genealogi, som antagelig ble skrevet for å kunne relatere Troja til den kristne Gud.
Akademisk Korforening

Akademisk Korforening er Universitetet i Oslos blandede kor. Koret ble stiftet 10. september 1930. Blant initiativtagerne var Rolf Jacobsen, og forutsetningen var at Thomas Beck skulle være dirigent, noe han var til 1955, da Arnulv Hegstad overtok og dirigerte koret til 2003. Dirigent fra våren 2004 er Gjermund Bjørklund.

Om Koret

Koret består av studenter, tidligere studenter og ansatte ved Universitetet i Oslo. Det har vært i uavbrutt virksomhet siden stiftelsen, og har i 2017 omkring 50 aktive medlemmer. Repertoaret favner vidt, fra store oratorier med solister og orkester, til a cappella, folkemusikk og viser.
Koret ble stiftet etter et opprop til studentene i Oslo-avisene i september 1930. Stud.med. Lars Barstad, cand.mag. Ole Jakob Domaas, cand.mag. Tryggve N. Gaarder, stud.filol. Rolf Jacobsen og stud.filol. Elisabeth Wiborg innbød til «dannelse av et frittstående akademisk blandet kor i Oslo». Stiftelsesmøtet ble holdt i Universitetets teologiske eksamenssal 10. september 1930.
Korets første dirigent ble Thomas Beck, som ledet koret fram til 1955. Beck var en av stifterne av Akademisk Korforening, og høsten 1999 ble han hedret med en jubileumskonsert på 100-årsdagen for hans fødsel. Akademisk Korforening framførte da fragmenter av Bjørnstjerne Bjørnsons «Arnljot Gelline», komponert av Thomas Beck.
I 1955 overtok Arnulv Hegstad dirigentstokken, og var korets dirigent fram til 2003. I 1999 mottok han Kongens fortjenstmedalje i gull for sin fremragende innsats i norsk musikkliv.
Akademisk Korforening har en spennende historie. Med en medlemsmasse som helt fra starten i 1930 har bestått av studenter, tidligere studenter og ansatte ved Universitetet i Oslo, har koret alltid hatt en ung og dynamisk profil. Koret har holdt seg levende og opprettholdt sine høye musikalske ambisjoner, selv i okkupasjonsårene under annen verdenskrig, og kan se tilbake på en så å si ubrutt aktivitet i over 85 år.
Nordfjordrådet

Nordfjordrådet er et regionråd for kommunene Bremanger, Eid, Gloppen, Hornindal, Selje, Stryn og Vågsøy i Sogn og Fjordane fylke. Rådet ble etablert i 1994, og består av medlemskommunenes ordførere. Kommunenes administrasjonssjefer har møte- og talerett. Formålet er å fremme kommunenes og regionens interesser og løsning av felles spørsmål og oppgaver.
Jasper (Alberta)

Historie

Jasper House ble etablert i 1813 som en pelshandelsstasjon først for North West Company, og senere Hudson's Bay Company, ved handelsruten York Factory Express som gikk til det som den gang ble kalt  "New Caledonia" (nå Britisk Columbia), og Fort Vancouver i Columbia District ved Columbia River.
Jasper nasjonalpark ble etablert i 1907.  Sidesporet på jernbane ved den framtidige småbyen ble etablert av Grand Trunk Pacific Railway i 1911 og het opprinnelig Fitzhugh etter en direktør i Grand Trunk. Canadian Northern Railway startet også med trafikk til Fitzhugh i 1912.  Området ble målt opp 1913 av H. Matheson, og senere ble navnet endret til Jasper etter den tidligere handelsstasjonen.  En interneringsleir ble etablert ved Dominion Park i Jasper fra februar 1916 til august 1916.
Fra og med 1931, kunne Jasper nåes via bilvei fra Edmonton, og i 1940 ble turistveien Icefields Parkway, som forbandt Lake Louise og Jasper åpnet.
Herøya Idrettsforening

7. divisjon 2014

¹ Borg 2 ble trukket 3 poeng for bruk av ikke spilleberettiget spiller..
Rock of Ages (film)

Handling

Sherrie Christian (Julianne Hough) er en naiv tenåring fra landet som har mistet mye i livet, og som nå flytter til Los Angeles for å leve ut musikkdrømmen og for å søke etter kjærligheten. Hun møter på bygutten Drew Boley (Diego Boneta), som jobber på byens hippeste nattklubb Bourbon Room, og som skaffer Sherrie jobb der. Det viser seg at de har mye til felles, og de faller for hverandre øyeblikkelig.
På reisen møter de blant andre den aldrende og bitre rockestjernen Stacee Jaxx (Tom Cruise), hans grådige manager Paul Gill (Paul Giamatti), den ærlige og småville journalisten Constance Sack (Malin Åkerman), nattklubbens leder Dennis Dupree (Alec Baldwin) og Duprees assistent Lonny (Russell Brand). I tillegg kjemper en kristen og konservativ forening, ledet av Patricia Whitmore (Catherine Zeta-Jones), for å få Bourbon Room lagt ned, siden de mener at musikken som spilles der har ødeleggende innvirkning på folk.
Torre Libertad

Torre Libertad, også kjent som Torre St. Regis Hotel, er en skyskraper i Mexico by. Den befinner seg i Paseo de la Reforma nr. 439, foran Fuente de la Diana Cazadora. Den har en takhøyde på 144,5 meter, og har 32 etasjer. Bygginga av skyskraperen starta i 2004, og den sto ferdig i 2008. Den er tegna av den argentinske arkitekten César Pelli, som også står bak blant annet Petronas Towers i Kuala Lumpur.
Etasjene 4–14 huser St. Regis Hotel & Residences, som er en del av kjeden Starwood Hotels & Resorts Worldwide. Bygninga har også butikker i de tre første etasjene, spa i 15. og 16, etasje, og leiligheter i 17. til 31. etasje.
Ján Volko

2013

I det slovakiske mesterskapet i 2013 kom han på fjerdeplass på 100 meter og femteplass på 200 meter.

2015

Volko ble slovakisk mester på 200 meter innendørs i 2015. Han deltok også på 60 meter i EM i friidrett innendørs 2015, men ble slått ut i innledningsheatet, der han løp på 6,86, som var 30. beste tid.
Han deltok i Junior-EM i friidrett 2015, og på 100 meter nådde han semifinalen, men ble der slått ut med tiden 10,84. På 200 meter ble han slått ut i innledningsheatet, der han løp på 21,68.
Europalekene 2015 ble arrangert som en del av Lag-EM i friidrett 2015 (Third League). Volko vant 200 meter ved disse Europalekene (og i lag-EM), med ny personlig rekord på 21,08, og Slovakia kom på tredjeplass på 4 × 100 stafett, med Volko på laget. Dette bidro til at Slovakia opprinnelig vant sammenlagt i friidrett under Europalekene 2015. Imidlertid mistet de dette gullet, fordi aserbajdsjanske Dzmitry Marshin testet positivt på doping under et stevne 29. mai. Hans resultater ble strøket, noe som ga Østerrike flere poeng, og Østerrike gikk forbi Slovakia på resultatlistene i friidrett.

2016

Volko forsvarte gullet sitt fra 2015, og vant 200 meter under det slovenske mesterskapet innendørs. I mars deltok han i VM i friidrett innendørs 2016, men ble slått ut i innledningsheatet på 60 meter. I VM i friidrett 2016 ble han slått ut i semifinalen på 100 og 200 meter.
Han vant 100 og 200 meter under det slovakiske mesterskapet utendørs.

2017

I EM i friidrett innendørs 2017 deltok han på 60 meter, og han løp inn til andreplass med ny slovakisk rekord på 6,58 sekunder, bak britiske Richard Kilty. I juli deltok han i U23-EM i friidrett 2017, og vant der 200 meter med ny mesterskapsrekord og personlig rekord på 20,33. Han fikk også sølv på 100 meter, bak britiske Ojie Edoburun.
Rønningsbakken (Trondheim)

Rønningsbakken er ei gate i Trondheims østre bydel Rønningen/Rosendal. Gata er om lag 410 meter lang og krysser kjente gater som Persaunveien og Saxenborg allé. Gata har en høydeforskjell på om lag 30 meter. Rønningsbakken går parallelt med den høyt trafikkerte Innherredsveien, og har på ett punkt en togovergang. Rønningsbakken er for det meste asfaltert, men i bunnsjiktet av gata er det hardstampet grus.
Frithjof Smith-Hald

Liv og virke

Fra 1865 til 1870 gikk han på Den kongelige tegneskole (etablert 1816) i hovedstaden Christiania og på Johan Fredrik Eckersbergs (1822–1870) malerskole i Grensen (etablert 1859).  Fra 1871 til 1873 flyttet han til Karlsruhe i Tyskland og lærte hos Hans Gude (1825–1903) som hadde tiltrådt der i 1864. Fra 1873 til 1878 var han ved kunstakademiet i Düsseldorf der Gude hadde vært fra 1841. Men han foretrakk Paris og flyttet dit i 1878, og ble Norges kanskje mest kjente landskapsmaler i Europa på den tiden. Han mottok diverse utenlandske medaljer og utmerkelser. På 1890-tallet var familien flyttet til Bergen, men flyttet utenlands igjen i 1895, og bodde blant annet i belgiske Antwerpen fra 1898. Frithjof reiste til Minnesota høsten 1902 med utstillingen sin, og døde av lungebetennelse i Chicago i 1903.
Han var sønn av justissekretær Christian Fredrik Smith og Karen Christine Hald. Derfor ble etternavnet Smith-Hald. Selv giftet han seg med Anna Ida Østrup Dahl (1854–1944) som var søster av landskapsmaleren Hans Dahl (1849–1937). De ble foreldre til Frithjof Smith-Hald (1879–1928) og maleren Bjørn Smith-Hald (1883–1964). Datteren Helga Smith-Hald (født 1877) ble komponist og giftet seg i Paris i 1909 med den amerikanske George Edward Gouraud (1842–1912).